सहयोगी, बरोट : उपतहसील टिक्कन की बरोट पंचायत की एक महिला की घर में लिपाई पुताई के दौरान अनियंत्रित होकर गिरने से मौत हो गई। इससे बरोट पंचायत में शोक की लहर दौड़ गई है। 45 वर्षीय मीरा देवी पत्नी मौजी राम निवासी काव नए मकान की बाहरी तरफ लकड़ी के बनाए गए ढांचे पर खड़ी होकर मिट्टी से लिपाई कर रही थी। इस दौरान अचानक संतुलन बिगड़ने से वह गिर गई व गंभीर रूप से घायल हो गई। परिजन उसे घायल अवस्था में विवेकानंद अस्पताल पालमपुर ले गए, जहां पर महिला की मौत हो गई। बरोट पंचायत के उपप्रधान श्याम ¨सह ने सरकार से मांग की है कि मृतका के परिजनों को उचित राहत राशि प्रदान की जाए। द्रंग के विधायक जवाहर ठाकुर ने भी इस घटना पर गहरा दुख व्यक्त किया है।